b'\n_START_ARTICLE_\nGrumman HU-16 Albatross\n_START_SECTION_\nAlbatross i Luftforsvaret\n_START_PARAGRAPH_\nDa Luftforsvaret  mot slutten av 1950-tallet \xc3\xb8nsket \xc3\xa5 bytte ut de velbrukte Catalina-flyene fra andre verdenskrig med nytt materiell, falt valget p\xc3\xa5 Albatross._NEWLINE_330 skvadron og 333 skvadron ble tildelt ni fly hver. Disse var i tjeneste i Luftforsvaret fra  1961 til 1969, da de ble avl\xc3\xb8st av  P-3 Orion. Ettersom flyene var v\xc3\xa5penhjelp fra USA, ble de levert tilbake til amerikanske myndigheter, som s\xc3\xa5 leverte dem til Hellas (12 fly) og Spania (6 fly)._NEWLINE_De norske flyene var av typen SHU-16B (G111).  Disse skilte seg fra de andre Albatrossene blant annet med en stor nese som huset en AN/APS88-radar og en MAD-bom i halen (Magnetic Anomaly Detector).  _NEWLINE_Mannskapet var p\xc3\xa5 seks; to piloter, navigat\xc3\xb8r/taktisk co-ordinator (tacco), maskinist, systemoperat\xc3\xb8r/radiooperat\xc3\xb8r og systemoperat\xc3\xb8r/ASW-operat\xc3\xb8r. Under styrbord vinge hadde den et kraftig s\xc3\xb8kelys som ble styrt av en stikke hos annenflygeren.  Flyet hadde to stasjoner for bev\xc3\xa6pning (raketter, dypvannsbomber, torpedoer) eller ekstra drivstofftanker under hver av vingene.'